# Le teſtament de carmentrant a.viii.perſonnaiges

| Carmentrant. Archiepot. Tyre lardon. Leche froye. | Careſme. Haren Souret. Teſte daulx. Ognions. |
Or ſa amis Carmentrant A poſſede trop longuement Le ſiege qua moy appertien Et iniuſtement le detien Me ſemble que trop retardons Car iuſte cauſe nous tenons Et pour ce armer il ſe fault Contre ce gros villein marpault Qui & longuement tien mon ſiege
¶ Nous ſerons de voſtre college Moy tout ſeul aſſallir liray Et depart vous ie luy diray Quil nous veullie rendre la place Ou aultrement ſans auoir grace Il ſera par nous affolle
¶ Il ſera ſi bien bricolle Se vne foys ſent mon alleyne Ie la luy douray plus ſoubdaine De me voyr de peur tremblera.
¶ De peur le croy crie deia
Se de luy vng coup ie mapprouche Ie iouueray a tourche lorche Il cognoiſtra la ouie paſſe
Eſtroict luy douray ſur ſa face Ce viſaige cherubine Encour quil ſoyt illumine Il ſe rendra ou ie mouray Pource amis eſcoutes moy Teſte daulx luy voys enuoyer Affin de luy annuncer Quil ne faſſes rebellion Ie veulx prendre poſſeſſion Teſte daulx va haſtiuement A carmentrant le grant gormant Dis luy a coup ſans plus attendre Quil ſe diſpoſe de foy rendre
¶ Mellieu ne poues entreprendre Meſſagier Dance que ie ſuys Il ſcaict bien que trop fort puidz Et croyes quant il me verra De peur ſon corps tremblera Quant ie luy diray mon aduis Ny aura perdrix ne conilz
Tache budin ne Archiepot Que tout ne trebuchie a vng coup Seulement ſentant ma feureur
¶Teſte daulx fay quayes honneur
¶Adieu dame de grant valleur ﻿Senua Teſte daulx a Careſme
¶Teſte daulx faictz quayes honneur Se tayt careſme & dit carmentrant
Vouldries vous plus ioyeuxſe vie Que ie tiens table ouuerte Ne me chault de gains ou de perte Point ne fus ſubiect a ſoulcy Ie mange bouli & rouſti Ie ſuis le plus gentil du monde Tout le monde a moy ſe fonde Des feſtes que font en tout lan La mellieurs queſſe carmentrant Ie ſuys ioyeux, ie ſuis plaiſant Ie fais dancer ie fays galler Et le vin claret aualler Ie fays a controuuer chambrieres
Ses nourriſſes qui ſont legeres
Qui contrefont les pucelletes De nuit font le ieu damorettes Ie fais le monde reiouyr Taborins & auboys ouyr Ie ſuis tout rempli de lieſſe Ie ſuis le tuteur de ieuneſſe A grant chiere ie me tranſporte Les derniers ſarreront la porte.
Il conuient que lon ſe deſporte Ainſſi quancy il fault morir Ne vault myeulx le corps bien nourir Fere grant chiere a oultance II nya nulle reſidence Quant la mort vient tout fault laiſſer
A celle ne conuient pencer Pourquoy ſont les biens pour gaudir Dancer iouuer ſoy reiouyr Auec dames & damoiſelles Auec chambrieres & pucelles Nous ne ſommes point vſuriers Comme ceulx qui ont les greniers Plain de ble & noſent menger.
Cella me feroit enrager Dieu me garde de tel malheurt Boyre veulx touſiours du mellieur Quoy qui couſte quoy que lon die Au monde nauons que lauie Dequoy ſert eſtre chiche face Quoy que faſſes ne que amaſſe Tel apres toy les iouyra Qui mille foy te meuldira
Ie boys a vous Acoup grant chiere Nous viurons iuſques a la mort Layſſons en paix tout deſconfort Carmentrant faict grant chiere beuuent dautat Surie bien teſte daulx a careſme.
De par careſme te ſalue Gros pauſart pence de toy rendre Et pences a mes ditz reſpondre Laiſſant la place a ma maiſtreſſe Se tu veulx uſer de rudeſſe En brief ſera faict de ta vie.
Oſtes moy ſeſte villennye
Se puant, ce villain infame Quant ie te ſens mon cueur ſenflame Son allain me fera morir
Quant verras careſme venir Auec ſes gens tu trembleras Rendz toy de bon gre & ſeras prins a merci.
Faictes le touſt vuyder dicy De le voir le cueur me faict mal
Vuyde dyci
Deſhors deſhors Tu puitz plus que charongne.
Va hors dyci & ſe tu gronnye Il ne te giſt que de la vie
Careſme ne feuſt oncq mamie Va acomplir ſon meſſage Deſlouge dyci ſe es ſaige
Ou ie te feroy mal contant Sus mes amis beuons daultant Maulgre careſme.
Dame dieu vous tienne en lieſſe Ie viens a carmentrant parler Lequel ma faict deſchaſſer
Diſant que de vous na que fere La place rendre il differe Et en rien ne vous eſt tenu
Eſt il vray Priſonnier ſera retenu Naues vous pas tous bon corage Ie me veulx venger de loultraige Et par ſur luy ſeray maiſtreſſe Chaſcun aye cueur hardieſſe Ie te veulx aller aſſallir Tout de ce pas & ſans fallir Luy monſtreray que ie ſcay fere
Si ie ſuys vng coup en colere Il ſera pris ie ſuis certain Ie luy feray ſentir ma main Sil conuient fere reſiſtence.
Sera il dit par ſa meſchance Quil ſoit maiſtre par deſſus nous Nous ſommes tous ſubiectz a vous Pour morrir a voſtre ſeruice Il conuient remonſtrer le vice A ce panſart a ce gormand Il luy conuient bailler malan Puiſquency nous veult meſpriſer
Il luy fault chiar & os briſſer.
Sans merci en auoir aulcune Argent ny aura ne pecune Rouſti bouli ne friandiſe Il ne fault plus ſouffrir tel guyſe Mais le chiaſſer villainement.
Or allons ſur luy hardiment Eſtes vous preſtz
Ie le pourſuyuray de ſi pres Et laſſault aura ſi ſoubdam Quant il ſentira noſtre allam Il naura force ne demi.
Or ſus enfans a luy a luy Soyons vaillans ſeſte iournee La teſte me ſoyt trenchee Se il ne faictz bien mon debuoir.
Ainſi que puis appercepuoir Il ne nous oſeroit attendre Ne naura moyen ſe deffendre Mais ſe rendra ie le ſcanctz bien
Frappons deſſus
Ie le veulx bien
Que lon ſauance.
A frapper ay grant deſirance
Alles commencer la meſlee Moy & ognions ſans demeuree Vous dourrons ſecours hault & bas
Rendez vous.
A mort a mort.
Tue, tue.
A coup prenons. Bon courage mes compaignons Hardi hardi a la bataillie
Frappes tous deſtoc & de tallie Deffendes moy ou ie ſuis mort.
Rendz toy villain
Vuydes ſoubdain Ou vous aures male iournee
A mort, a mort. Vous recepures male nuytee.
Ie suis bleſſe.
Dieu ie ſuis mort De plus attendre ſeroys ſot Lon ma frappe de tous couſtes Ie men voys ſe plus me tenes Ie veulx que bachus me maudie Aſſes faict que ſchappe ſa vie.
De ſa mort Il vault mieulx quil viue Ie conclus par raiſon viue Ainſi qua eſte dit deuant.
Que lon le baniſſe deuant Oſtes le deuant ma preſence Teſte daulx donne la ſentence De le ſentir le cueur me part.
Sans plus appeller aultrepart Ce pais te fault abſenter Dans nullement y habiter Per ſept ſepmaines ſeullement Et vuyder tout incontinent Mais pour non vſer de rigueur Tu auras ieſſe par tuteur Dauid, moſſe, & aſcougayne Et le venerable caucayne Cohen toute ſa progenie La lignee & ſa menye Or va que plus ie ne te voye Pences ſoubdain prendre ta voye
Or puys que fouyr me conuient A dieu de foys ne ſcay combien
Mon prince & abbe foulas Son treſorier & hault & bas Les bons compaignons de la ville Qui vont iour & nuyt a la rible Adieu paſſe temps & eſbatz Adieu cabaretz & ſabatz Adieu bourgoys marchans auſſi Adieu les enfans ſans ſoulci Adieu a tous bons gaudiſeurs Ie vous laiſſe les rouiſtiſſeurs Et bonnes tauernes auſſi Adieu nobles adieu marchans Genſdarmes qui vont ſur les champs Adieu vous dis tout maintenant Ayes pitié de carmentrant Adieu bourgois & mecanicques Adieu laboreurs & gens mixſtes
Or adieu gens de tous eſtatz Car carmentrant ſen va a cras Adieu dames & damoyſelles Adieu gorgiaſſes pucelles Adieu maries auſſi Car carmentrant ſen va tranſi Adieu nouriſſes & chambrieres Adieu glorieuſes troppieres
De tenier pie ſeſt grant folie
De fouyr eſt groſſe ſageſſe Se lon me treuue a la preſſe Ie ſuys content deſtre tondu.
Qui ſera pris ſera pendu Hault & court il en eſt certain.
Ie me traualhe yci en vain Iay de coups par ma recompence Souent celluy qui gaigner pence Eſt deſconfit dont eſt mellieur Sen fuyr que ſuyure malheurt
Rends toy rends toy Il ny a ordre
Helas helas or me fault rendre Non par droict amis ſeſt par force
Pluſtouſt men yray en eſcoſſe Que de morir a mon eſſien Tu as diſſipe tant de bien Mais maintenant la chepteras.
Iay laiſſe vng iambon bien gras Et ſuys bleſſe dont me deſplait Ie trouue le cas trop layt Se fere tuer par aultruy
Deulx ie fuys eſchappemeſhuy
Fi fi ie monſtre les tallons.
Sa carmentrant nous vous tenons Maintenant en noſtre pouuoir Mourir te fault a dire voir Tues mon ennemi mortel.
Sur ce point ſe fault arreſter. Sans iuger ſi ſoubdainement Ia ſoit ce quil eſt grant gormant Il ne faict tort que a ſoy meſme Pource par mon opinion Que lon lenuoye en auignon En iuſlerie cheux ieſſe Auec david & macquaſſe Par ſept ſepmaines ſept raiſon Quil demeure leans en priſon
Quant eſt a mon intention Seroit tort le fere morir Il a faict dancer galler corir Il a eſte bon compagnon Gorgial gentil & mignon Sil moroit ſeroit gros dommaige Mettre le conuent en ſeruage Ainſi que teſte daulx a dit.
Dame voila vng bon eſdit Vous ne ſaries auoir prouffit
Qui ſont du tallon trop legieres Adieu putains & macquerelles Qui contrefaictes les pucelles Adieu tauernieres rouſtiſſeurs Adieu iouyeurs & gaudiſſeurs Adieu carmes & auguſtins Moynes qui mangent gras louppins Chartreux auec leur coqueluche Chanoynes auecques lauſmuſſe Adieu tauernes tauernieres Adieu gens de toutes manieres Adieu riberies maintenant Ayes pitie de carmentrant Adieu taborins & auboys Ie vous prie a ſeſte foys Que rioyſſes maintenant Adieu le poure carmentrant